Toshiba

Toshiba (grunnlagt i 1875) er en japansk elektronikkprodusent. Toshiba er blant verdens ledende innovatører innen banebrytende og avansert teknologi, en produsent og markedsfører av avanserte elektroniske og elektriske produkter innenfor informasjons- og kommunikasjonssystemer, digitale forbrukerprodukter, elektroniske enheter og komponenter, kraftsystemer, inkludert kjernefysisk energi, industri- og sosiale infrastruktur-systemer, og hvitevarer.Toshiba har omtrent 204.000 ansatte over hele verden og omsetter for ca. 460 milliarder norske kroner pr. år.

Toshibas tidlige historie har to opprinnelser: I 1875 ble Tanaka Seizo-sho (Tanaka Engineering Works) etablert, Japans første produsent av telegrafiutstyr. Dets grunnlegger, Hisashige Tanaka (1799 – 1881), var godt kjent fra sin ungdom for oppfinnelser som mekaniske dukker og en klokke som gikk svært lenge før den måtte trekkes opp. Under navnet Shibaura Seisaku-sho (Shibaura Engineering Works), ble hans selskap en av Japans største produsenter av elektriske apparater. I 1890 ble Hakunetsu-sha & Co. Ltd etablert som Japans første fabrikk for elektriske glødelamper. Følgen av dette var at selskapet utviklet seg som produsent av forbrukerprodukter. I 1899 ble selskapet omdøpt til Tokyo Denki (Tokyo Electric Co).

I 1939 ble disse to selskapene, hver markedsledere innen sine respektive felt, slått sammen til ett selskap, Tokyo Shibaura Denki (Tokyo Shibaura Electric Co, Ltd). Selskapet ble snart kjent som "Toshiba", og det ble selskapets offisielle navn i 1978.

Varmepumper
Toshiba varmepumper er et merkenavn for luft-til-luft-varmepumper i Norge. Toshiba varmepumper produseres av Toshiba Carrier Corporation, som ble etablert i 1999 gjennom sammenslåing av amerikanske Carrier og aircondition-divisjonen i Toshiba.

Toshiba har drevet forskning og utvikling innenfor aircondition og varmepumper siden 1950-tallet. Mye av teknologien som i dag finnes i varmepumper verden over, er utviklet av Toshiba. For eksempel lanserte Toshiba i 1961 verdens første split air conditioner, det vil si kjøling med én utedel og én innedel. 

 I 1967 lanserte Toshiba Japans første rullestempelkompressor. I dag brukes denne teknologien i de fleste luft-til-luft-varmepumper og aircondition-enheter. 
 I 1981 kom Toshiba med inverter-teknologi for rullestempelkompressorer. Det betyr at kompressoren – varmepumpens motor - kan regulere trinnløst og endre hastigheten etter behov. 
 I 1993 lanserte Toshiba digital tvilling-rullestempelkompressorer som gir enda bedre energieffektivitet. 
 I 1997 lanserte Toshiba Daisekai-serien for aircondition, med aktive elektrostatiske luftfiltre som gir rent og sunt inneklima.

Nordiske modeller av varmepumper 
Kaldere og mer variert klima enn i Europa for øvrig betyr tøffere forhold for luftbaserte varmepumper i Norden. Nordiske modeller handler særlig om nok effekt ved lave utetemperaturer, effektive løsninger for avriming og høy energisparing i løpet av året. Nye nordiske modeller blir testet i felt både i Norge og Finland, på steder med spesielt krevende driftsforhold. 

De fleste luft-til-luft-varmepumpene tilpasset nordisk klima kan hente ut energi fra uteluften ned mot -25 °C.  Ved så lave utetemperaturer synker varmepumpens ytelse målt som effektfaktor (COP, coefficient of performance).

Se også 
KV-Toshiba-saken

Referanser

Eksterne lenker 
 

Japanske elektronikkselskaper
Selskaper etablert i 1875
1870-årene i Japan